หม่อมหลวงณัฏฐกรณ์ เทวกุล

ร้อยตรี หม่อมหลวงณัฏฐกรณ์ เทวกุล  พิธีกร และผู้ดำเนินรายการโทรทัศน์ อดีตผู้สมัครผู้ว่าราชการกรุงเทพมหานคร พ.ศ. 2552 และความรู้ความสามารถในการเป็นพิธีกร ทั้งเรื่องประเด็นข่าวเศรษฐกิจ และต่างประเทศอีกด้วย

 ประวัติ 
หม่อมหลวงณัฏฐกรณ์ เกิดวันที่ 10 กันยายน พ.ศ. 2519 เป็นบุตรชายหม่อมราชวงศ์ปรีดิยาธร เทวกุล อดีตรองนายกรัฐมนตรี ในรัฐบาลพลเอก สุรยุทธ์ จุลานนท์และรัฐบาลพลเอก ประยุทธ์ จันทร์โอชา และอดีตผู้ว่าการธนาคารแห่งประเทศไทย กับปอลิน อินทสุกิจ 

ด้านครอบครัวสมรสกับณัฐรดา อภิธนานนท์ ในวันที่ 7 ตุลาคม พ.ศ. 2553 ณ ห้องสกุณตลาบอลรูม โรงแรมเพนนินซูล่าข่าว "หม่อมปลื้ม" วิวาห์ฟ้าแล่บ!! แต่งงานกับดาราสาวลูกครึ่ง "เจ้าหญิงบิรู" นางเอกดังใน "ปืนใหญ่จอมสลัด" จากมติชนออนไลน์ แขวงคลองต้นไทร เขตคลองสาน กรุงเทพมหานคร โดยมีบุตร 1 คนชื่อ ด.ช.กริชกุลธร เทวกุล ณ อยุธยา มีชื่อเล่นว่า "เจ็ม"

 การศึกษา 
 ประถมศึกษา โรงเรียนสาธิตมหาวิทยาลัยศรีนครินทรวิโรฒ ประสานมิตร
 มัธยมศึกษา โรงเรียน ณ มัธยมศึกษา ณ รัฐโอเรกอน สหรัฐอเมริกา
 ปริญญาตรี รัฐศาสตร์ มหาวิทยาลัยวิสคอนซิน แมดิสัน สหรัฐอเมริกา 
 ปริญญาโท ความสัมพันธ์ระหว่างประเทศ และเศรษฐศาสตร์ระหว่างประเทศ วิทยาลัยระหว่างประเทศศึกษาชั้นสูงพอล เอช. นิทซ์ (SAIS) ของมหาวิทยาลัยจอนส์ฮอปกินส์ สหรัฐอเมริกา

 ผลงาน 
 งานราชการ 
 พ.ศ. 2540 รับราชการเป็นล่ามและผู้ร่างคำแถลงที่กรมข่าวทหารบก (มียศทางทหารเป็นร้อยตรีปรากฏชื่อเป็นผู้ตรวจทานหนังสือ "มารยาทสากล" จัดทำโดย กองการต่างประเทศ กรมข่าวทหารบก  (ดูที่ตอนท้ายเอกสาร)) 

 งานสื่อสารมวลชน 
 ผู้ดำเนินรายการ “Economic Time” ทางทีเอ็นเอ็น
 ผู้จัดรายการวิทยุ “วิเคราะห์ข่าวข้ามซีกโลก” ทางเอฟเอ็ม 97 เมกะเฮิร์ตซ์
 ผู้จัดรายการวิทยุ “The News Show with คุณปลื้ม” ทางเอฟเอ็ม 105 เมกะเฮิร์ตซ์
 หนังสือเล่ม “The Daily Dose คิดเปลี่ยนโลก” โดยสำนักพิมพ์มติชน
 ผู้ดำเนินรายการ “The Daily Dose” ทางวอยซ์ทีวี
 ผู้ดำเนินรายการ “สุมหัวคิด” ร่วมกับ ดร.สุรพงษ์ สืบวงศ์ลี ทางวอยซ์ทีวี
 ผู้ดำเนินรายการ “Wake up Thailand” ร่วมกับ ชูวัส ฤกษ์ศิริสุข, ศิโรตม์ คล้ามไพบูลย์, อธึกกิต แสวงสุข, ดร.วิโรจน์ อาลี ทางวอยซ์ทีวี
 อดีตผู้ดำเนินรายการ “ปลื้ม Explore!” ทางวอยซ์ทีวี
 อดีตผู้ร่วมดำเนินรายการ “Tonight Thailand” (ปัจจุบันเปลี่ยนเป็น Talking Thailand) ทางวอยซ์ทีวี
 อดีตพิธีกรข่าวในรายการ “เรื่องเล่าเช้านี้” และ “เรื่องเด่นเย็นนี้ เสาร์-อาทิตย์” ทางช่อง 3
 อดีตพิธีกรรายการ “ปากต่อปาก” ทางช่อง 3
 อดีตพิธีกรรายการ “แกะดำ” ทางช่อง 3 (ต่อมาเปลี่ยนพิธีกรเป็น ชาตโยดม หิรัญยัษฐิติ)
 อดีตผู้วิเคราะห์ข่าวในรายการ “ทันข่าวเศรษฐกิจ” ททบ.5
 อดีตผู้ดำเนินรายการ “วิพากษ์หุ้น” และ “เป็นปลื้ม” ทางโมเดิร์นไนน์ทีวี
 อดีตผู้ประกาศข่าว ผู้วิเคราะห์ข่าว และผู้ช่วยบรรณาธิการรายการ “Newsline” ทาง สทท.
 อดีตผู้วิเคราะห์ข่าวเศรษฐกิจ รายการ “ทันคนทันข่าว” ทาง สทท.
 อดีตผู้ดำเนินรายการ “Thailand Insight” และ “Investment Beat” ทางช่องไทยแลนด์ เอาต์ลุก แชนแนล
 อดีตผู้ดำเนินรายการวิทยุ “Econ Bizz” ทางเอฟเอ็ม 96.5 เมกะเฮิร์ตซ์
 อดีตผู้จัดรายการวิทยุ “ตั้งวง ชงข่าว” ทางเอฟเอ็ม 106 เมกะเฮิร์ตซ์
 อดีตผู้จัดรายการวิทยุ “เดินสาย รอบโลก” ทางเอฟเอ็ม 106 เมกะเฮิร์ตซ์

 งานเพลง 
  อัลบั้มชุด “The Album ดิอัลบั้ม อยากบอกต้องออกเทป” (พ.ศ. 2550) ร่วมกับนักแสดงอีก 5 คนคือ หยาดทิพย์ ราชปาล เข็มอัปสร สิริสุขะ พัชรศรี เบญจมาศ พีรพล เอื้ออารียกูล และ ทฤษฎี สหวงษ์ เพลงที่ร้องในอัลบั้ม 1. ปลื้ม 2. น้อยใจ

 งานภาพยนตร์ 
  ถอดรหัส...วิญญาณ SOUL'S CODE (พ.ศ. 2551)   รับบทเป็น ผ.บ.กานนท์คุณปลื้ม โชว์ฟอร์มพระเอกเต็มตัว ใน Soul's Code ซึ่งได้รับรางวัลทุเรียนทองคำ สาขานักแสดงนำชายยอดแย่ไปครอง:: หนังห่วยได้ถ้วย ::

บทบาททางการเมือง
ณัฏฐกรณ์ เคยให้สัมภาษณ์ว่าในชีวิตของตนอยากที่จะเล่นการเมือง ในการเลือกตั้งผู้ว่าราชการกรุงเทพมหานคร พ.ศ. 2551 ณัฏฐกรณ์ ได้ทำการเปิดตัวเป็นผู้สมัครคนแรก ๆ แต่ยังไม่ทันได้ลงรับสมัครจริง เมื่อทราบว่าคะแนนความนิยมตามโพลล์ยังห่างจากอภิรักษ์ โกษะโยธิน มากนัก จึงได้ถอนตัวไป

ต่อมาได้ลงสมัครรับเลือกตั้งอีกครั้งหนึ่ง ในการเลือกตั้งผู้ว่าราชการกรุงเทพมหานคร พ.ศ. 2552 ซึ่ง ณัฏฐกรณ์ ได้หมายเลข 8 มีคะแนนนำมาเป็นลำดับที่หนึ่งตามโพลล์แค่ในช่วงต้นเท่านั้น ผลการเลือกตั้งสุดท้ายได้คะแนนมาเป็นลำดับที่ 3 

ในช่วงวิกฤตการณ์การเมืองในประเทศไทย พ.ศ. 2548-2552 ณัฏฐกรณ์ ซึ่งมีบทบาทเป็นสื่อสารมวลชนในหลายสื่อ ได้วิพากษ์วิจารณ์การเคลื่อนไหวของพันธมิตรประชาชนเพื่อประชาธิปไตยและกลุ่มแนวร่วมอย่างรุนแรงตลอด“หม่อมปลื้ม” เลือกข้าง “ฆาตกรมือเปื้อนเลือด” – ด่าอาจารย์หมอ 8 สถาบัน และวิจารณ์บทบาทการทำหน้าที่ของ รสนา โตสิตระกูล สมาชิกวุฒิสภากรุงเทพมหานคร อย่างรุนแรง ณัฏฐกรณ์ มีบทบาทในการเสนอแนะแนวคิดให้กับกลุ่มแนวร่วมประชาธิปไตยต่อต้านเผด็จการแห่งชาติ“คุณปลื้ม แนะนักรบไซเบอร์สร้างเครือข่ายชุมชนเสื้อแดงแบบ twitter”และได้ออกมาตอบโต้แทนกลุ่มแนวร่วมประชาธิปไตยต่อต้านเผด็จการแห่งชาติถึงกรณีผังล้มเจ้า ผ่านทางวอยซ์ทีวี
เขาออกขอโทษประชาชนกรณีวาทกรรม คอรัปชั่นไม่ใช่อุปสรรคในการพัฒนาประเทศ"คุณปลื้ม"ขอโทษเคยพูด"คอรัปชั่นไม่ใช่อุปสรรคพัฒนาประเทศ

ในปี พ.ศ. 2559 เขาวิจารณ์ว่าคณะรักษาความสงบแห่งชาติ อาจอยู่เบื้องหลัง คณะกรรมการป้องกันและปราบปรามการทุจริตแห่งชาติ ที่สั่งฟ้องสรยุทธ สุทัศนะจินดา คณะรักษาความสงบแห่งชาติ กำลังเชือดไก่ให้ลิงดู ในวันที่ 15 สิงหาคม พ.ศ. 2557 คณะกรรมการกิจการกระจายเสียงและกิจการโทรทัศน์ สั่งให้เขาถูกพักงานกับวอยซ์ทีวี ตามที่ทางวอยซ์ทีวี เสนอ จนกระทั่งครบกำหนดพักงานเขากลับมาทำงานเป็นพิธีกรอีกครั้ง ในวันที่ 25 สิงหาคม พ.ศ. 2559

ในปี พ.ศ. 2565 เขาถูกฟ้องร้องโดยอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข  ซึ่งเป็นหัวหน้าพรรคภูมิใจไทย เนื่องจากได้แสดงความคิดเห็นในรายการ The Daily Dose Live ยามเช้า''' โดยมีการเรียกชื่อพรรคภูมิใจไทยในลักษณะประชดประชันว่า"พรรคกัญชา" ซึ่งเป็นการพูดในลักษณะวิพากษ์วิจารณ์นโยบายกัญชาเสรีของรัฐบาลและมองว่ากัญชาควรให้กลับไปเป็นยาเสพติดเช่นเดิม โดยศุภชัย ใจสมุทร แถลงข่าวว่าจะเรียกร้องให้สมาชิกพรรคทั่วราชอาณาจักรฟ้องในข้อหาหมิ่นประมาทโดยการโฆษณา (ซึ่งเป็นลักษณะเดียวกับกรณีที่ให้สมาชิกพรรคแจ้งความเอาผิดผู้ดำเนินรายการ "เนชั่นสุดสัปดาห์" เมื่อปลายปี พ.ศ. 2562'สส.ภูมิใจไทย' ยกทีมตบเท้าแจ้งเอาผิด 'เนชั่น' พาดพิงเสียหาย)  โดยเขาได้งดจัดรายการรอบเช้าเพื่อไปพบพนักงานสอบสวนที่สถานีตำรวจภูธรจังหวัดบุรีรัมย์เพื่อรับทราบข้อกล่าวหาดังกล่าวตามหมายเรียกซึ่งติดอยู่หน้าบ้าน

 ความขัดแย้งกับสรยุทธ สุทัศนะจินดา 
ในกลางปี พ.ศ. 2550 รายการเรื่องเล่าเช้านี้ทางช่อง 3 โดย สรยุทธ สุทัศนะจินดา พิธีกรและผู้จัดรายการได้เชิญชวนณัฏฐกรณ์ ให้มาเป็นหนึ่งในพิธีกรร่วมด้วย แต่หลังจากทำหน้าที่นี้ได้ไม่นาน ณัฏฐกรณ์ ก็ได้ถอนตัวออกไป โดยให้เหตุผลว่านายสรยุทธไม่เคยให้เกียรติตนรวมทั้งไม่ชอบในการนำเสนอข่าวของนายสรยุทธด้วย แต่กระนั้น ณัฏฐกรณ์ ก็ยังคงทำหน้าที่ผู้ประกาศข่าวทางช่อง 3 เหมือนเดิม"คุณปลื้ม" เดือด! จวก "สรยุทธ" ไม่เคยให้เกียรติ"คุณปลื้ม" เปิดใจสาเหตุลาออกจาก "เรื่องเล่าเช้านี้"

 ลำดับสาแหรก 

 อ้างอิง 

 แหล่งข้อมูลอื่น 



 M.L.Nattakorn Devakula TV บน ยูทูบ
 ประวัติ ม.ล.ณัฏฐกรณ์ เทวกุล (www.nangdee.com)

หมวดหมู่:หม่อมหลวง
หมวดหมู่:ราชสกุลเทวกุล
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่อง 3
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:นักร้องชายชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:ผู้ประกาศข่าววอยซ์ทีวี